Diari Oficial de la Generalitat Valenciana


Sumari del DOGV 5536, del 18-06-2007 (2007/5287)

Informació pública de les bases reguladores de Programa d'Actuació Integrada del Sector Font del Salsero.
---------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5287


Data del document
:   13-04-2007

Organisme emissor


Tipus de document
:   Informació Pública

Descriptors 

:   * Corbera
    * administració local
    * pla d'urbanisme

Informació pública de les bases reguladores de Programa d'Actuació Integrada del Sector Font del Salsero. [2007/5287]  
D'acord amb allò disposat en l'article 131.2 i següents de la Llei 16/2005, de 30 de desembre, Urbanística Valenciana, a continuació es publica el text íntegre de les bases particulars reguladores del Programa d'Actuació Integrada del Sector Font del Salsero, aprovades per l'Ajuntament en Ple, en la sessió de 4 de desembre de 2006:  
«Clàusula primera. Objecte del contracte   
La finalitat de les presents bases particulars són el desenvolupament del sector la Font del Salsero del municipi de Corbera. El límit i ordenació estructural es fixa en el document d'inici presentat per la mercantil Esycon, SA en data 14 de juny de 2006.   
Clàusula segona. Procediment i forma d'adjudicació   
La forma d'adjudicació del programa serà el concurs per procediment obert i tramitació ordinària, en virtut d'allò que s'ha establert en el Text Refós de la Llei de Contractes de les Administracions Públiques.   
Clàusula tercera. Ordenació urbanística vigent   
El municipi de Corbera es regeix per les normes subsidiàries d'ordenació urbana aprovades definitivament amb data 25 de juliol de 1991.   
Clàusula quarta. Terminis de desenvolupament i execució del programa   
La urbanització del sector la Font del Salsero haurà de respectar els terminis següents:   
El termini d'inici és l'acte administratiu ferm d'aprovació de la reparcel·lació per part de l'Ajuntament de Corbera.   
En els supòsits de licitació de les obres d'urbanització per superar els límits fixats en la legislació vigent, es prendrà com a termini d'inici, la resolució presumpta o expressa per part de l'Ajuntament de selecció d'empresari constructor.   
Les obres d'urbanització hauran de finalitzar en el termini de 24 mesos des del moment de l'inici. En l'esmentat termini s'hauran d'haver rebut les obres per part d'aquest ajuntament.   
Clàusula cinquena. Necessitats i objectius a satisfer amb el programa d'actuació integrada  
1. El sector la Font del Salsero té per objectiu primordial donar una eixida urbanística de qualitat al límit sud del municipi, de manera que, mitjançant una ordenació detallada adequada amb els usos i tipologies actuals, es puga ordenar la unitat d'execució prevista en el pla parcial.   
2. La zona compta en l'actualitat amb una sèrie d'habitatges aïllats, mancats de tota ordenació, per la qual cosa un altre objectiu del programa suposa la consolidació, rebliment i ordenació d'un àmbit que, d'una altra forma, creixeria sense control, provocant en el futur complicacions de gestió i infraestructura urbanística.   
3. Generació de superfície edificable, en quantia suficient perquè la demanda potencial d'habitatges en el nucli residencial, se satisfaça, no generant així, processos especulatius en el centre de la localitat.   
4. Dotar el municipi de sòl qualificat per a la construcció d'habitatges protegits, en qualsevol dels règims establerts per la legislació vigent. De manera que es genere habitatge social i no existisca exclusió de capes socials dins del propi municipi de Corbera.   
5. Generar accessos suficients al sector la Font del Salsero, de manera que se suplisca de forma suficient les necessitats dels veïns del sector.   
6. Dotar el municipi d'espais dotacionals d'acord amb la importància del sector la Font del Salsero, de manera que hi puguen generar usos fins ara inexistents al municipi, que servisquen de lloc d'esplai i reunió creant una nova centralitat.   
7. Crear zones verdes i espais oberts, mitjançant la construcció i cessió d'espais verds, conjugant espècies endèmiques de la Ribera Baixa, amb itineraris transitables, de forma que aquestes zones no queden al marge de l'activitat constant del sector, sinó que s'incloguen en el procés normal de vida quotidiana.   
8. Ordenar el repartiment equitatiu de les càrregues i beneficis de l'actuació entre els afectats.   
Clàusula sisena. Directrius d'evolució urbana i ocupació del territori   
Respecte de les directrius de sostenibilitat, es preferirà un desenvolupament urbanístic intensiu, fomentant la ciutat mediterrània i buscant un concepte d'unitat i creació de ciutat, de manera que el desenvolupament que es preveu en el present sector es desenvolupe per mitjà de la tipologia edificació plurifamiliar aïllada en contra de la concepció de ciutat dispersa que consumeix territori i provoca un encariment dels serveis públics.   
La intensitat de l'edificació, açò és, la superfície destinada a ús residencial, no podrà superar el 22% de la superfície de l'àrea de repartiment AR-R-Font del Salsero; es considerarà aquest percentatge com a element màxim de l'ocupació del sòl a l'efecte del que disposa la legislació sobre la protecció del territori i del paisatge.   
La millora dels entorns urbans, com a problema a resoldre mitjançant els desenvolupaments urbanístics; es preferiran aquells que milloren la qualitat de l'ambient urbà, la implantació d'activitats distintes i fomentant la integració del sector, la qualitat de l'ordenació urbanística i de l'arquitectura i jardineria.   
L'arquitectura serà respectuosa amb l'ambient en què es troba i s'haurà de realitzar amb materials autòctons, evitant ruptures estètiques i buscant la uniformitat.   
Respecte de la jardineria, les zones verdes s'hauran de conformar mitjançant espècies endèmiques mediterrànies, el consum hídric de les quals siga el mínim possible, implementant la creació de zones verdes interactives amb la resta del sector i buscant un senzill manteniment posterior.   
Respecte de les directrius en matèria d'ordenació, s'estarà, referent de l'ordenació estructural, als elements següents:   
El sector haurà de garantir l'accés directe des de la CV-510.   
El sector haurà de complir les determinacions establides en l'article 13.6 de la LOTPP en la zona i amb els condicionants que més interessen a aquest ajuntament.   
El sector haurà de complir les determinacions establides en l'article 8 de la LOTPP. Les presents directrius es desenvoluparan en el document de justificació d'integració territorial.   
Clàusula sisena. Objectius urbanístics i territorials de les propostes   
Els objectius urbanístics i territorials seran els següents: qualitat tècnica de l'ordenació proposada.   
Resolució adequada de la integració de l'actuació en el seu entorn Millor estructuració de dotacions públiques i espais lliures.   
Qualitat tècnica de les resolucions proposades per a la urbanització.   
Clàusula novena. Prescripcions tècniques   
Els documents necessaris per a la gestió i planificació del sector, necessaris per a procedir al seu concurs i posterior adjudicació, són els següents:   
1. El sector la Font del Salsero modifica l'ordenació estructural del municipi, de manera que per al seu desenvolupament, junt amb els documents que a continuació s'indiquen, s'haurà de presentar el contingut en l'article 74 del la Llei Urbanística Valenciana.   
2. L'ordenació detallada se sustentarà i desenvoluparà mitjançant un pla parcial que contindrà almenys el següent:   
a) Documents sense eficàcia normativa:   
Document d'informació: memòria i plans. Memòria justificativa.   
b) Documents amb eficàcia normativa: normes urbanístiques. Plans d'ordenació.   
Catàleg de Béns i Espais Protegits o justificació d'innecessitat.   
2. L'elaboració del Catàleg de Béns i Espais Protegits serà innecessària quan l'esmentat catàleg ja existira en el pla general i el que haguera d'acompanyar al pla parcial siga compatible amb aquell. Serà, així mateix, innecessària en cas que no hi haguera béns o espais que meresqueren tal protecció.  
3 Els plans modificatius de l'ordenació estructural, a més de la documentació exigible amb caràcter general, hauran de contindre la següent:   
a) Justificació detallada de la reforma pretesa, en relació amb el terreny afectat, i el seu entorn immediat, amb especial referència a la xarxa primària o estructural de dotacions.   
b) Plans d'ordenació detallada conjunta del sector i dels seus voltants, que demostren gràficament la integració de l'ordenació prevista en el seu context espacial més ampli.   
c) Si la proposta implica variacions en la xarxa primària o estructural de dotacions, contindrà, a més, nou pla d'ordenació de l'esmentada xarxa, a la mateixa escala que el del Pla General i referit a la total superfície del nucli de població, barri o unitat geogràfica urbana afectada, existent o en projecte, sense excloure els seus eixamplaments potencials.   
d) Document de refosa amb les determinacions escrites del pla que modifiquen. La documentació gràfica haurà de ser objecte de refosa, llevat que això no fóra tècnicament possible.   
e) Cèdula territorial d'urbanització, si és el cas.   
f) Haver de sotmetre's al tràmit d'avaluació d'impacte ambiental.   
L'alternativa tècnica d'un programa d'actuació integrada contindrà la documentació següent:   
a) Identificació del document de planejament que regule l'ordenació detallada a desenvolupar, si este estiguera ja aprovat amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.   
b) Àmbit de l'actuació integrada.   
c) Justificació del compliment de les condicions d'integració de l'actuació amb l'entorn.   
d) Existència o no d'agrupació d'interès urbanístic i, si és el cas, els seus estatuts i acords socials.   
e) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.   
f) Projecte d'urbanització determinant-se el corresponent a les obres d'urbanització com a les obres d'edificació dels solars resultants.   
g) Enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.   
h) Mesures de control de qualitat i compliment de les normes de qualitat ambiental, si és el cas.   
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.   
j) Estimació preliminar i general d'aquelles despeses d'urbanització variables amb un import que, fins i tot sent repercutible als propietaris, no es puga determinar per la concurrència d'ofertes.   
k) Si la proposta de programa modificara l'ordenació estructural, haurà d'incorporar la documentació establida en els articles 72 a 74.   
2. La proposició juridicoeconòmica haurà d'incloure necessàriament la documentació relativa als aspectes següents:   
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.   
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.   
c) Full resum de les dades econòmiques rellevants segons model que s'aprove reglamentàriament.   
La proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant els aspectes següents:   
a) Pressupost de licitació de l'obra d'urbanització: amb l'abast previst en l'article 168.1.a i b.   
b) Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c.   
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.   
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.   
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.   
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la citada modalitat de retribució.   
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.   
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
Clàusula deu. Admissibilitat de variants sobre elements del programa   
L'Ajuntament de Corbera, mitjançant el present document, exposa al públic les determinacions de caràcter estructural que han de respectar-se, seguint el que disposa el document d'inici del procediment que es va iniciar per mitjà d'un escrit presentat per la mercantil Esycon, SA i que consta en aquest ajuntament.   
Les variacions que els proponents presenten han de referir-se a l'ordenació detallada, respectant tot i això, allò que s'ha establert respecte de les directrius que han de guiar el procés, descrites en l'apartat quart de les presents bases particulars.   
No obstant això, cada concursant no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.   
Clàusula onze. Presentació de proposicions   
Proposició juridicoeconòmica sector la Font del Salsero  
Proponent:   
Antecedents:  
D'acord amb el que estableix l'article 127 de la Llei Urbanística Valenciana (LUV), es presentà davant d'aquest ajuntament proposició juridicoeconòmica per al desenvolupament i execució del sector.   
Proponent:  
Aquesta proposició juridicoeconòmica és presentada per la societat mercantil ... (nom, data i lloc de la seua constitució i les seues dades identificatives).   
Àmbit:  
Com hem deixat patent, l'objecte de la present proposició juridicoeconòmica és urbanitzar i instrumentalitzar l'adjudicació del sector ...   
Aquesta proposició juridicoeconòmica està íntimament relacionada amb l'alternativa tècnica que la mercantil ... ha presentat en data davant d'aquest ajuntament.   
Titularitat:  
El promotor, titular de la present proposició juridicoeconòmica, gaudeix de la titularitat de les finques següents:   
Polígon, parcel·la, dades cadastrals i registrals i la seua identificació gràfica.   
El promotor gaudeix, així mateix, de contractes suficients que vincule la propietat de les següents parcel·les:   
Polígon, parcel·la, dades cadastrals i registrals i la seua identificació gràfica.   
Regulació entre els propietaris i l'agent urbanitzador:   
En el present apartat ha de figurar la modalitat de retribució que l'urbanitzador fixe, ja siga en metàl·lic, ja siga en espècie.   
Per al càlcul del coeficient de canvi, és a dir, la proporció de solars que l'agent urbanitzador percep en contraprestació per haver realitzat les obres d'urbanització, és necessari ponderar el valor de repercussió de l'edificabilitat assignada al sector, entre el cost total de l'actuació.   
Tot això mitjançant la present fórmula:   
R= valoració del m²t x m²t de l'actuació = cost total de l'actuació.   
Cost total de l'actuació:   
Pressupost de licitació:  
Cost de projectes:  
Despeses de gestió:  
Benefici d'urbanitzador:  
Càrregues d'urbanització:  
Coeficient de canvi:  
Preu del sòl a l'efecte de canvi:  
Finançament:  
En aquest apartat es desenvoluparan els aspectes de finançament i les fórmules que l'urbanitzador ofereix als propietaris de les parcel·les afectades per al desenvolupament de l'actuació, establint de la mateixa manera la forma de pagament i si és el cas, retards i altres formes de finançament.   
Termini i lloc de presentació de les proposicions.   
Les proposicions juridicoeconòmiques, amb el contingut que estableix el document número 5 de les presents bases reguladores, s'hauran de presentar en el termini de tres mesos, a partir de la data d'enviament de l'anunci de concurs al Diario Oficial de la Unión Europea.   
El lloc de presentació serà el Registre d'Entrada a les dependències de l'Ajuntament de Corbera.   
Acreditació de solvència:  
Tots aquells participants, interessats en la convocatòria de l'adjudicació del sector la Font del Salsero de Corbera, hauran d'acreditar de forma inequívoca la seua solvència financera, econòmica, tècnica i professional, mitjançant la presentació dels documents següents:   
1. Solvència econòmica i financera:   
La justificació de la solvència econòmica i financera de l'urbanitzador s'acreditarà per un o alguns dels mitjans següents:   
a) Informe d'institucions financeres o, si és procedent, justificant de l'existència d'una assegurança d'indemnització per riscos professionals.   
b) Si es tractara de persones jurídiques, presentació dels comptes anuals o de l'extracte d'estos, en cas que la publicació d'aquests siga obligatòria en la legislació del país on l'aspirant a urbanitzador estiga establert.   
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.   
2. Si per raons justificades l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència econòmica i financera mitjançant qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establerts entre ells. A aquests efectes, les agrupacions d'interès urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.   
3. La justificació de la solvència econòmica i financera de les agrupacions d'interès econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència d'almenys, un dels seus membres.  
2. Solvència tècnica i professional:   
La justificació de la solvència tècnica i professional de l'urbanitzador s'acreditarà per un o més dels mitjans següents:   
a) Presentació d'una relació dels programes d'actuació integrada promoguts i gestionats pel concursant.   
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret, l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establerts entre ells, havent de demostrar, en aquest cas, davant de l'Ajuntament, que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interès urbanístic.   
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.   
Clàusula dotze. Criteris d'adjudicació  
Criteris per a la valoració de les alternatives tècniques.   
1. Qualitat tècnica de l'ordenació proposada (50 punts)   
2. La resolució adequada de la integració (10 punts)   
3. Millor estructuració de les dotacions públiques i espais lliures (10 punts)   
4. La qualitat tècnica de les resolucions proposades per a la urbanització (10 punts)   
5. Desenvolupament d'habitatges sotmesos a algun règim de protecció (5 punts)   
6. Inversió de programes de restauració paisatgística o imatge urbana (5 punts)   
7. Termini d'execució de l'obra d'urbanització   
8. Compromisos d'edificació simultània a la urbanització   
9. Compromisos addicionals assumits voluntàriament i a càrrec seu per l'urbanitzador.   
10. Mitjans pel control de cadascuna de les prestacions que constitueixen l'objecte del programa (7+8+9+10 = 10 punts)   
No s'obriran les proposicions juridicoeconòmiques d'aquelles alternatives tècniques que no sumen almenys 70 punts.   
Criteris per a la valoració de les proposicions jurídic econòmiques.   
1. Import de les càrregues d'urbanització, expressat en ?/m²t (25-35%): 25 punts.  
2. Valoració dels terrenys a l'efecte de fixar el coeficient de canvi per al pagament en espècie: 30 punts.  
3. Major proporció de terrenys propis i associats: 25 punts.  
4. Menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa: (2+3+4 = 55-75%) 15 punts.   
5. Compromisos financers per a l'execució de les obligacions complementàries assumides voluntàriament i a costa seu per l'urbanitzador: 5-10% 5 punts.   
Ponderació de l'alternativa tècnica i la proposició juridicoeconòmica:   
D'acord amb el que disposen els articles 312-2 del ROGTU, en el sector la Font del Salsero, la ponderació dels criteris de l'alternativa tècnica suposaran un 75% sobre els criteris de la proposició juridicoeconòmica i això a causa de la modificació de l'ordenació estructural que suposa el desenvolupament d'aquest sector.   
De forma que una vegada oberts ambdós documents, la valoració total correspondrà, de forma ponderada, en un 75% a la valoració realitzada de l'alternativa tècnica i en un 25% a la valoració realitzada de la proposició juridicoeconòmica.   
Justificació de l'elecció dels valors de ponderació:   
L'Ajuntament busca, mitjançant el desenvolupament de la Font del Salsero, la creació i implementació d'un nou concepte de ciutat, mitjançant el compliment de la legislació vigent, de manera que respectant els límits fixats pel nou reglament, Corbera cresca de forma ordenada i d'acord amb els criteris de la corporació, de forma que els valors més alts corresponen a elements d'ordenació i no a elements de mer desenvolupament, ja que es tracta, en el fons, d'una creació d'un sector, amb un àmbit nou i que determinarà el futur del nostre municipi.   
De la mateixa manera, en valorar els elements de la proposició juridicoeconòmica, es premia aquelles proposicions que compten amb una major superfície de propietat o associada al programa, i igualment, es demana un major compromís amb la propietat, en establir una valoració molt alta a qui establisca un coeficient de valoració i per tant de retribució ponderat.»  
Contra l'acord aprovatori de les bases pot interposar-se recurs de reposició en el termini d'un mes comptador a partir de l'endemà de la publicació d'aquest anunci. Igualment, es pot interposar recurs contenciós adminstratiu en el termini de dos mesos comptadors a partir de l'endemà de la present publicació.  
Corbera, 13 d'abril de 2007.- L'alcalde: Leopoldo Hernán Tornero.